വിഎസ് അച്യുതാനന്ദന്്റെ ആരോഗ്യനിലയില് നേരിയ പുരോഗതി തിരുവനന്തപുരം: മുന് മുഖ്യമന്ത്രി വിഎസ് അച്യുതാനന്ദന്്റെ ആരോഗ്യനിലയില് നേരിയ പുരോഗതിയെന്ന് റിപ്പോര്ട്ട്.ശ്വാസതടസ്സത്തെ തുടര്ന്ന് തിങ്കളാഴ്ച രാവിലെയാണ് വിഎസിനെ ആശുപത്രിയില് പ്രവേശിപ്പിച്ചത്. തിരുവനന്തപുരത്തെ സ്വകാര്യ ആശുപത്രിയില് വിദഗ്ധ ഡോക്ടര്മാരുടെ നേതൃത്വത്തില് ചികിത്സയില് കഴിയുകയാണ് വിഎസ്. തിരുവനന്തപുരം പട്ടത്തെ ഉത്രാടം തിരുനാള് ആശുപത്രിയിലെ തീവ്രപരിചരണവിഭാഗത്തില് ചികിത്സയില് കഴിയുകയാണ് അദ്ദേഹം.വിഎസിനെ ആശുപത്രിയില് പ്രവേശിപ്പിച്ച വിവരം മകന് വിഎ അരുണ്കുമാറാണ് ഫേസ്ബുക്കിലൂടെ അറിയിച്ചത്. രക്തത്തിലെ സോഡിയം കുറയുന്നതാണ് നിലവില് വിഎസ് അച്യുതാനന്ദന് നേരിടുന്ന പ്രശ്നമെന്നാണ് റിപ്പോര്ട്ടുകള്. കൂടാതെ ഉദരസംബന്ധമായ അസുഖവുമുണ്ട്.മുതിര്ന്ന സിപിഎം നേതാവിന്്റെ ആരോഗ്യനില നിരന്തരം നിരീക്ഷിക്കുന്നുണ്ടെന്നും ആശുപത്രിയിലെ ഡോക്ടര്മാര് മെഡിക്കല് ബുള്ളറ്റിനില് അറിയിച്ചിരുന്നു. തിരുവനന്തപുരത്തെ വേലിക്കകത്ത് വീട്ടില് പൂര്ണവിശ്രമത്തിലാണ് വിഎസ്. രാഷ്ട്രീയരംഗത്തെ സ്ഥിതിഗതികള് നിരീക്ഷിക്കുന്നുണ്ടെങ്കിലും രണ്ട് വര്ഷമായി അദ്ദേഹം വീട്ടില് തന്നെ വിശ്രമത്തില് തുടരുകയാണ്.